open-index/open-wikipedia-markdown huggingface dataset:
שחר גוטמן

**שחר גוטמן** (נולדה ב-8 בפברואר 1996) היא זמרת-יוצרת, מלחינה ופזמונאית ישראלית.

## ביוגרפיה
גוטמן נולדה ב-8 בפברואר 1996 בראש העין למירי ואייל גוטמן העוסקים בנדל"ן. כשהייתה בגיל 4 עברה המשפחה למודיעין. בזמן לימודיה בתיכון עירוני א' בעיר, הופיעה עם הרכב בכמה מועדונים. גוטמן למדה מוזיקה בקונסרבטוריון הישראלי למוסיקה תל אביב. בגיל 16 אובחנה גוטמן בפיברומיאלגיה.

## קריירה
בשנת 2016 החלה להופיע עם שירים שכתבה במועדונים ברחבי הארץ בהם לבונטין 7, תיאטרון החאן בירושלים, האוזןבר ובר גיורא.
בשנת 2018 יצא הסינגל הראשון "מחר אהיה יפה" מתוך האלבום "הגוף הזה". הסינגל השני "ביום שאחרי קשה", יצא בינואר 2019. השירים הושמע בתחנות רדיו רבות בהן כאן 88, כאן גימל ורדיו תל אביב. הסינגל השלישי מתוך אלבומה, "פיבי" יצא במאי אותה שנה. בשיר נוגעת גוטמן במחלת הפיברומיאלגיה שבה אובחנה גוטמן בילדותה, והאלבום עוסק בהתמודדות שלה עם המחלה. הסינגל הרביעי מתוך האלבום, "אור באופל" מתוך יצא ביולי 2019.
האלבום בהפקת יהוא ירון יצא באותו חודש בלייבל "קמע". את כל שיריו כתבה והלחינה גוטמן למעט שני שירים שנכתבו על ידי יונה וולך ואברהם חלפי.

בשנת 2020 החלה גוטמן להקליט את אלבומה השני "ואת שיר" שהופק מוזיקלית על ידי גוטמן וג'וי שכטר מפיק מוזיקלי ומעבד. האלבום הוקלט עם תזמורת בת חמישים נגנים בבודפשט. את שירי האלבום כתבה והלחינה גוטמן. שירי האלבום תורגמו לאנגלית על ידי גוטמן ואמירה לאופר. הסינגל הראשון מתוך האלבום, "זה מספק" יצא באוקטובר 2021. השיר הושמע בתחנות רדיו רבות. הסינגל השני "אין עוד אחת כמוני" יצא בפברואר 2022. האלבום יצא בחודש אוגוסט 2022 תחת הלייבל נענע דיסק.
תוך כדי תהליך הפקת האלבום צולם סרט תיעודי של הבמאית הראל בן-מלך, בשם "מעמידים פנים". הסרט מלווה את גוטמן בתהליך הפקת האלבום ומספר דרכו את סיפורם של צעירים רבים המשלבים עבודה ויצירה. הסרט עתיד לצאת לקראת סוף השנה.

## חיים אישיים
גוטמן מתגוררת בתל אביב.

## דיסקוגרפיה
* **הגוף הזה** (2019)
* **ואת שיר** (2022)

## קישורים חיצוניים

* 

## הערות שוליים

קטגוריה:זמרות אינדי ישראליות
קטגוריה:זמרות-יוצרות ישראליות
קטגוריה:מלחינות ישראליות
קטגוריה:פזמונאיות כותבות עברית
קטגוריה:פזמונאיות ישראליות
קטגוריה:זמרים-יוצרים ישראלים
קטגוריה:מלחינים ישראלים
קטגוריה:פזמונאים כותבי עברית
קטגוריה:פזמונאים ישראלים
קטגוריה:תל אביב-יפו: אישים
קטגוריה:ישראליות שנולדו ב-1996
קטגוריה:ישראלים שנולדו ב-1996
אולקסי דנילוב

**אולקסי מיאצ'סלבוביץ' דנילוב** (באוקראינית: **Олексій Мячеславович Данілов**; נולד ב-7 בספטמבר 1962) הוא פוליטיקאי אוקראיני. מזכיר   לשעבר של המועצה לביטחון לאומי ולהגנה של אוקראינה (3 באוקטובר 2019 - 26 במרץ 2024), הגוף האמון על מדיניות הביטחון הלאומי והגנת המדינה המייעץ לנשיא אוקראינה.

במרץ 2024 מונה לתפקיד שגריר אוקראינה במולדובה.

## פלילים
ב-6 במאי  2024, נודע כי משרד הפנים של רוסיה הכניס את אולקסי דנילוב לרשימת מבוקשים.

## קישורים חיצוניים

## הערות שוליים

קטגוריה:פוליטיקאים אוקראינים
קטגוריה:אוקראינים שנולדו ב-1962
דמיטרו קולבה

**דמיטרו איוואנוביץ' קולבה** (באוקראינית: **Дмитро Іванович Кулеба**; נולד ב-19 באפריל 1981) הוא מדינאי, דיפלומט ומומחה לתקשורת אוקראיני, שכיהן כשר החוץ של אוקראינה וחבר במועצת ההגנה והביטחון הלאומית של אוקראינה.

קולבה הוא אחד מהדיפלומטים הבכירים הצעירים ביותר בהיסטוריה של אוקראינה. בעבר כיהן גם כנציג הקבוע של אוקראינה במועצת אירופה (בין השנים 2016 ל-2019), וכסגן ראש ממשלת אוקראינה לאינטגרציה של אוקראינה עם מדינות אירופה.

## קישורים חיצוניים

קטגוריה:פוליטיקאים אוקראינים
קטגוריה:בוגרי אוניברסיטת קייב

קטגוריה:שרי חוץ
קטגוריה:שגרירי אוקראינה
קטגוריה:אוקראינים שנולדו ב-1981
דומבג'האז

**דומבג'האז** (בהונגרית: **Dombegyház**) הוא כפר בנפת מזקובאצ'האזה שבמחוז בקש בדרום מזרח הונגריה. עד לשואה הייתה בו קהילה יהודית.

כמו יישובים רבים באירופה גם מספר התושבים בדומבג'האז נמצא בירידה. כך, בשנת 1990 חיו בכפר 2,541 תושבים ובשנת 2023 רק 1,661 תושבים.

האזור מיושב כבר מהמאה ה-16 והוא מוזכר לראשונה בכתבים משנת 1522.

## יהודי דומבג'האז
יהודים חיו בדומבג'האז במאה ה-19 ובשנת 1944 נרצחו יהודים מהעיר בשואת יהודי הונגריה.

## ילידי המקום

* **אמיל וייל** (1897 – 1954) היה רופא יהודי-הונגרי, זוכה פרס קושוט, פרופסור, חבר פרלמנט.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
סרהי שפטלה

**סרהי אולכסנדרוביץ' שפטלה** (באוקראינית: **Сергій Олександрович Шаптала**; נולד ב-5 בפברואר 1973) הוא ראש המטה הכללי של צבא אוקראינה מאז 28 ביולי 2021 עד 9 בפברואר 2024.

## ביוגרפיה
נולד בכפר קונסטנטינובקה  שבמחוז משנה סמילה  במחוז צ'רקאסי.

שפטלה משמש בתפקידי פיקוד בכירים בצבא אוקראינה מראשית העשור השני של המאה ה-21.

ב-2015 הוענק לו אות גיבור אוקראינה עם 'מסדר כוכב הזהב' על אומץ לבו בהגנה על שלמותה הטריטוריאלית של אוקראינה. ב-2016 נפתחה ברוסיה חקירה פלילית נגדו ונגד אישים נוספים בצבא אוקראינה, בגין "הפגזה ארטילרית ממוקדת של נשק כבד על תשתית אזרחית בדונבאס".

ב-2017 הצטרף למטכ"ל האוקראיני ושירת בכמה תפקידים עד בחירתו ביולי 2021 לתפקיד ראש המטה הכללי, התפקיד השני בחשיבותו למפקד הכוחות המזוינים של אוקראינה.

## קישורים חיצוניים

## הערות שוליים

קטגוריה:גנרלים אוקראינים

קטגוריה:אוקראינים שנולדו ב-1973
ולרי זלוז'ני

**ולרי פֵדוֹרוֹביץ' זׇלוּזְ'ני** (באוקראינית: **Валерій Федорович Залужний**; נולד ב-8 ביולי 1973) הוא קצין צבא אוקראיני. זלוז'ני שירת בתור המפקד העליון של הכוחות המזוינים של אוקראינה מאז 27 ביולי 2021 עד 8 בפברואר 2024, וחבר במועצה לביטחון לאומי והגנה מאותה עת, ב-29 בינואר 2024 פוטר מתפקידו. האדם המשפיע ביותר של 2022 על פי מגזין TIME.

## ביוגרפיה
נולד בעיר נובוהרד-וולינסקי. ב-1993 סיים בהצטיינות לימודי הנדסה במכללה העירונית, אך עבר לקריירה צבאית. ב-1997 סיים בהצטיינות את חוק לימודיו באקדמיה הצבאית באודסה. בשמונה השנים שירת בכל סולם התפקידים בצבא היבשה ממפקד כיתה ועד למפקד גדוד. ב-2005 נכנס לאוניברסיטה הצבאית בקייב, סיים כעבור שנתיים בהצטיינות יתרה, ומונה לראש מטה החטיבה הממוכנת ה-24. בין 2009 ל-2012 שירת כמפקד החטיבה הממוכנת ה-51. לאחר מכן שב לאוניברסיטה הצבאית, ללימודי פיקוד אופרטיבי ואסטרטגי; הוא סיים שוב במקום הראשון ביותר בכיתתו.

ב-2014, בראשית המלחמה בדונבאס, מונה למפקד האזור הצבאי "C", במחוז דונצק. ב-2017 קודם לראש מטה המחוז הצבאי המערבי של אוקראינה. באותה שנה קיבל דרגת גנרל מאיור. ב-2018 הוצב בראש המערך המיוחד למצבי חירום ומשטר צבאי. ב-9 בדצמבר 2019 הועבר לשרת כמפקד המחוז הצבאי הצפוני. בקיץ 2021 מונה למפקד העליון, ובתור שכזה פיקד על הכוחות המזוינים בעת הפלישה הרוסית לאוקראינה.    

בשנת 2022 נכלל ברשימת טיים 100.

ב-29 בינואר 2024 הודיע הנשיא זלנסקי לזלוז'ני כי החליט לפטר אותו מתפקידו כמפקד העליון של צבא אוקראינה עקב כישלונותיו בשדה הקרב. זלוז'ני סירב לקבל את המינוי החליפי שהוצע לו בתור יועץ ביטחוני לממשלת אוקראינה - מזכיר המועצה לביטחון לאומי. תפקיד מפקד צבא אוקראינה הוצע לגנרל קירילו בודאנוב, מפקד המודיעין האוקראיני ולמפקד צבא היבשה, הגנרל אולקסנדר סירסקי, אך שניהם סירבו להצעה. סגנית מזכיר המדינה האמריקאי לעניינים פוליטיים, ויקטוריה נולנד הגיעה לקייב ב-4 בפברואר 2024 כדי למנוע את הפיטורין אך לא הצליחה, כתוצאה מכך הודיעה במרץ 2024 על פרישתה מתפקידה.

ב-8 בפברואר 2024 פוטר באופן רשמי. במקומו מונה הגנרל אולקסנדר סירסקי.

במרץ 2024 מונה לתפקיד שגריר אוקראינה בבריטניה.

## קישורים חיצוניים

* 

## הערות שוליים

קטגוריה:הפלישה הרוסית לאוקראינה: אוקראינים
קטגוריה:גנרלים אוקראינים
קטגוריה:אוקראינים שהופיעו ברשימת טיים 100
קטגוריה:אוקראינים שנולדו ב-1973
רוסלן חומצ'ק

**רוסלן בוריסוביץ' חומצ'ק** (באוקראינית: **Русла́н Бори́сович Хомча́к**; נולד ב-5 ביוני 1967) הוא איש צבא אוקראיני המשמש כסגן ראשון למזכיר המועצה לביטחון לאומי והגנה של אוקראינה.

התגייס לצבא הסובייטי ב-1984. ב-1988 סיים בי ספר לקצינים במוסקבה. שירת בכוח הכיבוש הסובייטי במזרח גרמניה ולאחר מכן ביחידת שריון שהוצבה בבלארוס. בינואר 1993 עבר לצבא אוקראינה.

עד למינויו לתפקידו הנוכחי היה חומצ'ק המפקד העליון של הכוחות המזוינים של אוקראינה. הוא כיהן כרמטכ"ל צבא אוקראינה מאז 21 במאי 2019, וב-28 במרץ 2020, בעקבות צו של הנשיא ולדימיר זלנסקי שפיצל את תפקיד הרמטכ"ל ויצר תפקיד-על של מפקד הכוחות המזוינים, מונה חומצ'ק לתפקיד מפקד הכוחות המזוינים והעביר את תפקיד ראש המטה הכללי לסרהי קורניצ'וק.

ב-27 ביולי 2021 התמנה חומצ'ק לסגן המזכיר הראשון של המועצה לביטחון לאומי ולהגנה של אוקראינה ותחתיו מונה ולרי זלוז'ני למפקד העליון של הכוחות המזוינים של אוקראינה.

## פלילים
ב-6 במאי 2024, נודע כי משרד הפנים של רוסיה הכניס את רוסלן חומצ'ק לרשימת מבוקשים.

## קישורים חיצוניים

* ביוגרפיה של חומצ'ק בתפקידו כמפקד העליון של הכוחות המזוינים של אוקראינה, באתר משרד ההגנה של אוקראינה (מאורכב בארכיון האינטרנט) 

## הערות שוליים

קטגוריה:גנרלים אוקראינים
קטגוריה:אנשי צבא סובייטים

קטגוריה:אוקראינים שנולדו ב-1967
סרהי קורניצ'וק

**סרהי פטרוביץ' קורניצ'וק** (באוקראינית: **Сергі́й Пе́трович Корнійчу́к**; נולד ב-12 בספטמבר 1965) הוא איש צבא אוקראיני, לשעבר ראש המטה הכללי של צבא אוקראינה.

נולד בעיירה אורטיב שבמחוז ויניצה. התגייס לצבא הסובייטי ב-1982. בשנת 1986 סיים בית הספר לקציני תותחנים בעיר חמלניצקי. שירת בקבוצת הכוחות הסובייטיים בגרמניה ולאחר מכן ביחידת שריון שהוצבה בגבול עם סין. לאחר התפרקות ברית המועצות התגייס לצבא אוקראינה.

כיהן כראש המטה הכללי של צבא אוקראינה מאז פיצול התפקיד מתפקיד מפקד הכוחות המזוינים של אוקראינה ב-28 במרץ 2020 ועד 28 ביולי 2021. החליף אותו בתפקידו זה, סרהי שפטלה.

## קישורים חיצוניים

קטגוריה:גנרלים אוקראינים
קטגוריה:אנשי צבא סובייטים

קטגוריה:אוקראינים שנולדו ב-1965
איי ראט

**איי ראט** (באנגלית: **Rat Islands**) הם קבוצה של איים געשיים בשרשרת האיים האלאוטיים בדרום מערב אלסקה, בין האי בולדיר  וקבוצת איי ניר  הנמצאים ממערב להם. מעבר אמצ'יטקה וקבוצת איי אנדראנוף  הנמצאים ממזרח להם. האיים הגדולים בקבוצה הם, ממערב למזרח, קיסקה, קיסקה הקטנה, סגולה, הוואדקס, חווסטוף, דוידוף, סיטקין הקטנה, אמצ'יטקה וסמיסופוצ'נוי. השטח הכולל של איי ראט הוא 934.6 קילומטרים רבועים. כל האיים אינם מיושבים.
## היסטוריה
השם איי ראט Rat Islands הוא תרגום לאנגלית של השם שניתן לאיים על ידי קפטן פיודור פטרוביץ' ליטקה בשנת 1827 כאשר ביקר באיים האלאוטיים במסע מסביב לעולם. האיים נקראים כך, מכיוון שחיו עליהם כמויות גדולות מאוד של חולדות (Rats), שהובאו בטעות לאי החולדות  בערך בשנת 1780. נכון לשנת 2009, לאחר מבצע לחיסול החולדות במימון ממשלתי, ייתכן שהאי נקי מהן; שמו של האי שונה להוואדקס בשנת 2012. בעקבות המבצע נמצאה תמותה גבוהה בהרבה מהצפוי באוכלוסיות ציפורים מקומיות וההערכה היא שהמבצע פגע בהן. חקירה פנימית של שירות הדגה וחיות הבר של ארצות הברית ושל משרד אכיפת החוק בארצות הברית גילתה שייתכן כי מספר חוקים הופרו.

## רעידות אדמה
* איי ראט מועדים לרעידות אדמה מכיוון שהם ממוקמים על הגבול של הלוחות הטקטוניים, לוח חואן דה פוקה כחלק מהלוח הפסיפי והלוח הצפון אמריקאי. רעידת האדמה באיי ראט בשנת 1965  הייתה אחת החזקות בהיסטוריה המתועדת, בעוצמה של 8.7 בסולם ריכטר. רעידת האדמה התרחשה ב-4 בפברואר בשעה 19:01 זמן מקומי. רעידת האדמה גרמה לצונאמי עם גלים בגובה שלמעלה מ-10 מטרים שפגעו באיים, באי אמצ'יטקה ובאי שמיה שבקבוצת איי ניר. הנזקים באיים היו די מועטים. עלות הנזקים עמדה על כ-10,000 דולרים.
* ב-9 בספטמבר 1910 בשעה 01:13:18 UTC התרחשה רעידת אדמה בעוצמה של 7.0 בסולם ריכטר.
* ב-30 במרץ 1965 בשעה 02:27:03.4 UTC התרחשה רעידת אדמה בעוצמה של 7.6 בסולם ריכטר. זה הורגש באי אדאק ובאי אמצ'יטקה.
* ב-17 בנובמבר 2003 בשעה 02:27:03.4 UTC התרחשה רעידת אדמה בעוצמה של 7.8 בסולם ריכטר.

## מעבר אמצ'טקה
מעבר אמצ'יטקה Amchitka Pass, הוא מצר ים הממוקם בין באיים האלאוטיים בקו האורך 180°, בין קבוצת איי ראט ממערב ואיי דלארוף ממזרח. הרוחב של מעבר אמצ'יטקה הוא לפחות 80.5 קילומטרים ועומק המים נע בין 76 מטרים ל-1,829 מטרים. יש להתרחק לפחות כ-8 קילומטרים מהאיים הנמצאים משני צידיי המעבר. כי נצפו מערבולות וגלי גאות גבוהים וחזקים בקצה המזרחי של האי אמצ'יטקה. המעבר מסוכן במזג אוויר קשה, במיוחד עבור כלי שיט קטנים ובינוניים; זרמי מים בעוצמות חזקות נצפו במקום בכיוונים ועוצמות בלתי קבועים.


קובץ:Rat Islands II.jpg|מפה של איי ראט המציגה את האיים מרכזיים שבקבוצה. הקו העובר בין האי Semisopochnoi למעבר אמצ'יטקה הוא קו האורך 180°.


## ראו גם
* ים ברינג
## לקריאה נוספת


* 


## קישורים חיצוניים

* איי ראט: בטבלאות 1138 עד 1145, מפקד אוכלוסין 1, אזור מפקד האוכלוסין המערבי של האלאוטים, אלסקה לשכת המפקד של ארצות הברית
* 

## הערות שוליים

קטגוריה:האוקיינוס השקט: ארכיפלגים
ראט
אלאוטיים
אלאוטיים
אלאוטיים
קטגוריה:הצפון פסיפי הממוזג
קטגוריה:וולקנולוגיה
קטגוריה:טקטוניקה
דניס פושילין

**דניס ולדימירוביץ' פושילין** (ברוסית: **Дени́с Влади́мирович Пуши́лин**; נולד ב-9 במאי 1981) הוא פוליטיקאי מדונייצק, והיה מ-2018 ועד סיפוח דרום ומזרח אוקראינה ראש הרפובליקה העממית של דונצק. הוא התמנה לראש הרפובליקה בפועל לאחר רצח הנשיא המכהן אלכסנדר זכרצ'נקו, התמודד בבחירות בשנת 2018 וזכה בהן.

ב-29 באפריל 2014 הטיל האיחוד האירופי סנקציות על פושילין, הכוללות איסור כניסה למדינות האיחוד, זאת בשל מעורבותו בסיפוח חצי האי קרים לרוסיה.
## קישורים חיצוניים

* 

קטגוריה:פוליטיקאים אוקראינים
קטגוריה:הרפובליקה העממית של דונצק
קטגוריה:הפלישה הרוסית לאוקראינה: אוקראינים
קטגוריה:אוקראינים שנולדו ב-1981
הלוסק

**הלוסק** (בבלארוסית: **Глуск**; ברוסית נהגה: גלוסק; בפולנית: **Hłusk**; ביידיש: **האלוסק**) היא עיירה בבלארוס, מרכזו המנהלי של מחוז משנה הלוסק במחוז מוהילב במזרח המדינה.

במהלך חלוקת פולין השנייה הפכה הלוסק לחלק מהאימפריה הרוסית (ומאז הקמת ברית המועצות בשטחה). העיירה נכבשה בידי הצבא הגרמני ב-28 ביוני 1941 ושוחררה בידי הצבא האדום ב-27 ביוני 1944.

## יהדות הלוסק
בעיירה התקיימה קהילה יהודית משמעותית, ברבנותה שירת בראשית המאה ה-20 הרב אברהם יצחק צימרמן, לימים רבה של קרמנצ'וג, ואחריו חתנו הרב ברוך דב ליבוביץ שלימים פעל בקמניץ שבליטא. 

בעת הכיבוש הגרמני בימי מלחמת העולם השנייה השומדה הקהילה היהודית במקום. בשנת 1941 הוקם גטו במקום, והוא מנה כ-700 יהודים, חלקם מהמקום וחלקם יהודי שצ'צ'ין. הם גורשו ב-16 באוקטובר 1942 לגטו בפיאסקי, משם נשלחו למחנה ההשמדה סוביבור. בנובמבר 1942 נשלחו למחנה ההשמדה מיידנק עוד כ-30 בעלי מלאכה שנשארו בגטו. 

משפחות שלמות הצליחו ליהמלט אל היערות, ורבים מהם הצטרפו לשורות הפרטיזנים.

על פעילותם להצלת יהודי העיר נאדז'דה וליובוב ארכיפצובה קיבל והכרה כחסידי אומות העולם.

## קישורים חיצוניים

* 
* 
* גלוסק, באתר האנציקלופדיה ליהדות רוסיה  
* גלוסק ביברייסקיה אנציקלופדיה 
* 
* 
* 

## הערות שוליים

קטגוריה:מחוז מוהילב: יישובים
קטגוריה:קהילות יהודיות בבלארוס
אין כאלוהינו

**אין כאלוהינו** הוא פיוט הנאמר בסוף תפילת שחרית לפני אמירת פיטום הקטורת. בנוסח אשכנז המקורי, הפיוט נאמר רק בתפילות שבת ומועד, לקראת סיום תפילת מוסף, אך ברוב קהילות נוסח אשכנז שבארץ ישראל, התקבל לאומרו בכל יום כמנהג הספרדים.

## תוכן

בפיוט "אין כאלוהינו" משבח המשורר את אלוהים באמירות: "אֵין כֵּאלֹהינוּ, אֵין כַּאדוֹנֵנוּ, אֵין כְּמַלְכֵּנוּ, אֵין כְּמוֹשִׁיעֵנוּ" ושואל שאלה מעין רטורית: "מִי כֵאלֹקֵינוּ? מִי כַאדוֹנֵנוּ? מִי כְמַלְכֵּנוּ? מִי כְמוֹשִׁיעֵנוּ?".

המשורר קורא לישראל להודות לאלוהים: "נוֹדֶה לֵאלהינוּ" ומברך אותו: "בָּרוּךְ אֱלֹהינוּ".

המשורר מדגיש כי אלוהי היהודים הוא האלוהים, האדון, המלך והוא המושיע.

לפני נוסח הספרדים, הפיוט מסתיים באמירת המשורר שאלוהים ימשיך להושיע אותנו וירחם על ארץ ישראל (ציון) ויחון אותה (גאולה): "אַתָּה תוֹשִׁיעֵנוּ, אַתָּה תָקוּם תְּרַחֵם צִיּוֹן כִּי עֵת לְחֶנְנָהּ כִּי בָא מוֹעֵד". לפי נוסח האשכנזים, הפיוט מסתיים "אתה הוא שהקטירו אבותינו לפניך את קטורת הסמים", ומוביל ישיר לפטום הקטורת הנאמר אחריו.

## זמן וטעם אמירת הפיוט

בחלק מהראשונים כתבו שתיקנו לומר פיטום הקטורת בשבת, על מנת להשלים בכך מאה ברכות.

המהרי"ל ביאר, שביום חול ישנם שמונה עשרה ברכות בתפילה, ואילו בשבת רק שבע, ואת מה שנחסר משלימים בשנים עשר 'אין כאלוהינו'. ואכן ברמ"א כתב שנהגו לומר את הפיוט רק בשבת. ובמשנה ברורה ביאר דבריו על פי דברי המהרי"ל.

רבי יהודה בר יקר כתב שהסיבה שהפיוט נאמר לפני פיטום הקטורת היא שהקטורת מעשרת, לכן מודים כי "אין כאלוהינו" ושכל העושר הוא מאת אלוהים ולא "כוחי ועוצם ידי".

לפי החיד"א המשפט "אין כאלוהינו" נאמר כנגדם של בבל שמלכם נבוכדנצר גזר שישתחוו לצלם. המשפט "אין כאדונינו" נאמר כנגד מדי, שמלכם אחשוורוש מכר את היהודים כעבדים להמן, המשפט "אין כמלכנו" נאמר כנגד יוון, שאלכסנדרוס מלכם מלך בכל העולם והמשפט "אין כמושיענו" נאמר כנגד עשו.

## ראו גם
*פיטום הקטורת
*תלמידי חכמים מרבים שלום בעולם

## קישורים חיצוניים
*
*אין כאלוהינו באתר דעת
*אין כאלוהינו באתר הפיוט והתפילה
*אין כאלוהינו, רבי שלמה קרליבך
*אין כאלוהינו, יהורם גאון ומשה בן בסט

## הערות שוליים

קטגוריה:פיוטים
קטגוריה:תפילת שחרית
זהירות, נמר בעיר

**זהירות, נמר בעיר** (באנגלית: **A Tiger Walks**) הוא סרט משפחה אמריקאי מאולפני וולט דיסני משנת 1964 בבימויו של נורמן טוקר, עם בריאן קית', ורה מיילס, סאבו ופמלה פרנקלין בתפקידים הראשיים.

התסריט מבוסס על הרומן "A Tiger Walks" של איאן ניאל משנת 1960. העלילה הועברה מעיירה בוולס לעיירה בניו אנגלנד.

המסר של הסרט הוא שיש להתייחס בחמלה לבעלי חיים, אפילו אם הם שייכים למשפחת הטורפים כמו הטיגריס בסרט הזה.

זה סרטו האחרון של סאבו שמת מהתקף לב בגיל 39, לפני שהסרט יצא לאקרנים.
## תקציר העלילה
שיירת קרקס עווברת בעיירה סקוטיה בניו אנגלנד. במשאית הגוררת כלוב ובו משפחת טיגריסים יש תקר בגלגל. בתא הנהג נמצאים הנהג ג'וזף פיטס (תיאו מרקוז) ומאלף הטיגריסים ראם סינג (סאבו). הנהג נכנס בינתיים למלון הסמוך, שותה ומשתכר. הוא חוזר לכלוב הטיגריסים שמסביבו ילדי העיירה, מתגרה בטיגריסים ופותח קצת את הדלת. הטיגריס ראג'ה מנצל את המצב ונמלט. כל התושבים בורחים והשריף פיט ויליאמס (בריאן קית') מתחיל לארגן מתנדבים לתפיסת הטיגריס.

פיטס תופס רובה מאחד התושבים, יורה לכיוון ראג'ה ומחטיא. הוא לא יודע שברובה יש קליע אחד ובמפגש עם הטיגריס הוא נהרג בשיני החיה שנוקמת בו על התאכזרותו.

המבצע מתנהל בערפל סמיך וכשמגלים את גופת הנהג עוזבים בבהלה כל המתנדבים המפוחדים. המושל (אדוארד אנדרוז) עומד לפני בחירות ומוצא לנכון לנצל את המצב לטובתו. הוא מכריז מצב חירום ומגייס כוח גדול של המשמר הלאומי מצויד היטב ברובים, מקלעים ומרגמות. לעיתונאים המתגודדים סביבו הוא נושא נאום בחירות ומסביר כי "כעת יודעים התושבים למה נועדו כספי המיסים שלהם".

ג'ולי ויליאמס, בתם של פיט ודורותי (ורה מיילס) אוהבת חיות ומתנגדת בתוקף להריגתו של ראג'ה. היא אף מופיעה על כך בטלוויזיה ומארגנת איסוף תרומות בכל המדינה בשם "הצילו את הנמר".

גם השריף עומד לפני בחירה מחדש ותומכיו דורשים ממנו שיצא נגד דבריה של ג'ולי ויצהיר כי בכוונתו להרוג את הנמר. הוא מסרב אף על פי שזה עלול לעלות לו במשרתו.

עשרות חיילים מתפרסים באזור ומתחילים להפגיז לפי הוראות שהם מקבלים ממסוק החג באוויר. ויליאמס מבקש מהווטרינר רובה עם כדורים שירדימו את הנמר ויוצא למקום עם עוזרו ועם ראם סינג. הם מגלים את הנמר וכאשר הוא מזנק על ויליאמס הוא יורה עליו כדורי הרדמה והשניים האחרים לוכדים אותו ברשת.

כעת נתפס הנמר, מצב החרום נגמר, השריף הוכרז כמנצח ונבחר מחדש. הכסף שנאסף במבצע משמש לפדות את משפחת הטיגריסים מהקרקס ולשכן אותם בגן החיות המקומי.

## צוות השחקנים

## קישורים חיצוניים
* 

*זהירות, נמר בעיר, צנזורה לסרטים ומחזות, באתר ארכיון המדינה
*קטע מהסרט, באתר imdb
קטגוריה:סרטי 1964
קטגוריה:סרטים אמריקאיים
קטגוריה:סרטים באנגלית
קטגוריה:דיסני: סרטים
קטגוריה:סרטים על בעלי חיים
קטגוריה:סרטים לכל המשפחה
קטגוריה:סרטי וולט דיסני
ראול גינסבורג

**ראול גינסבורג** (**Raoul Samuel Gunsbourg**; 6 בינואר 1860 – 31 במאי 1955) היה מלחין וכותב לבריתים, אמרגן ומנהל אופרה יהודי רומני.

גינסבורג נולד בבוקרשט, בנסיכויות הרומניות המאוחדות, במשפחה יהודית. ב-1875 סיים לימודי רפואה בבית הספר לרפואה של בוקרשט ושנתיים לאחר מכן שירת כחובש בצבא הרוסי במלחמה העות'מאנית-רוסית (1877–1878). לאחר מכן נסע לצרפת, שם המשיך בלימודי הרפואה.

גינסבורג נסע לרוסיה ב-1881 ותחת השליט החדש, אלכסנדר השלישי, קיסר רוסיה, יזם במוסקבה ובסנקט פטרבורג תיאטרון צרפתי.

ראול גינסבורג רכש את השכלתו המוזיקלית ואת הידע כאוטודידקט. ב-1881 הקים במוסקבה להקת אופרה צרפתית והופיע איתה גם בסנקט פטרבורג. במוסקבה הכיר את ריכרד וגנר. גינסבורג נסע לצרפת, שם ביים וניצח בגראנד ת'אטר דה ליל בעונת 1888/89 ובאופרה דה ניס בעונת 1889/91. הוא ניהל את תיאטרון האופרה של מונקו בשנים 1893 - 1951.

ב-3 בפברואר 1892 קיבל אזרחות צרפתית. ב-22 בנובמבר 1898 הוענק לו לגיון הכבוד בדרגת פרש וב-1 באוגוסט 1910 בדרגת קצין.

## יצירות תיאטרליות (אופרות)
* לה וייל אייגל (הנשר הזקן), מערכה אחת (הוקרן לראשונה ב-13 בפברואר 1909 במונטה קרלו)
* איוון האיום, 3 סצנות (20 באוקטובר 1910 בבריסל, Théâtre de la Monnaie)
* וניס, 3 סצנות (8 במרץ 1913 במונטה קרלו)
* מאסטרה מנולה, 3 מופעים (17 במרץ 1918 במונטה קרלו)
* שטן, 9 ציורים (20 במרץ 1920 במונטה קרלו)
* ליזיסטרטה, 3 סצנות (20 בפברואר 1923 במונטה קרלו)
* הנשים הגלנטיות של ברנטום, 5 סצנות (יחד עם מ. ת'ירייט וה. טומאסי) (12 בפברואר 1946 במונטה קרלו)

## קישורים חיצוניים

* 1898-1951 | RAOUL GUNSBOURG 
* Monsieur Bel Canto 

## הערות שוליים

קטגוריה:מלחינים יהודים רומנים
קטגוריה:אוטודידקטים רומנים
קטגוריה:אוטודידקטים יהודים
קטגוריה:קצינים בלגיון הכבוד
קטגוריה:ילידי 1860
קטגוריה:רומנים שנפטרו ב-1955
קטגוריה:צרפתים שנפטרו ב-1955
בשיקטש

**בשיקטש** (בטורקית: **Beşiktaş**) הוא רובע באיסטנבול, טורקיה, הממוקם על החוף האירופי של מצר בוספורוס.

אף על פי שמדובר ברובע קטן יחסית של איסטנבול, הן מבחינת האוכלוסייה והן מבחינת השטח, בשיקטש הוא אחד האזורים החשובים בעיר בשל אזורי העסקים והקניות, האתרים ההיסטוריים, האוניברסיטאות, הנופים של מצר בוספורוס והכבישים. הרובע הוא גם המרכז הפיננסי המוביל של טורקיה.

בדירוג משנת 2013 של מחוזות טורקיה, מחוז בשיקטש היה במקום הראשון הכללי בשל איכות החיים הגבוהה, השגשוג והרמה התרבותית במחוז. בשיקטש הוא גם המחוז הטורקי המדורג הגבוה ביותר במונחים של מדד הפיתוח האנושי, עם HDI של 0.864, תוך שהוא מדורג במקום הראשון במדדים האישיים להכנסה והשכלה.

## היסטוריה
הבוספורוס מיושב כבר זמן רב, ויש הרבה מקומות בעלי עניין היסטורי בבשיקטש. היסטוריונים מאמינים שהאזור יושב על ידי קונסטנטינוס בתקופת שלטונו (306–337 לספירה).

חוף זה היה אטרקטיבי מאוד עבור השליטים של האימפריה העות'מאנית, שבנו באזור בקתות ציד ולאחר מכן ארמונות גדולים, לכן הרובע מכיל כיום כמה מהמבנים העות'מאניים החשובים והאטרקטיביים ביותר לרבות ארמון יילדיז. האזור היה אפוא זירת אינטריגות גדולות של התקופה העות'מאנית המאוחרת כמו הדחתו של הסולטאן אבדילאזיז בארמון דולמאבהצ'ה בהפיכה ב-1876, ההכרזה על ייסוד האספה הכללית של האימפריה העות'מאנית ב-1908 והדחתו של הסולטאן עבדול חמיד השני בארמון יילדיז בשנת 1909.

על פי הערכות של האימפריה העות'מאנית משנת 1882, אוכלוסיית בשיקטש כללה 28.777 תושבים שהורכבו מ-10.753 מוסלמים, 9.248 יוונים, 4.897 ארמנים, 3.057 יהודים, 601 קתולים ו-203 בולגרים לטיניים.

בשנת 1915 נפתח בשכונה בית הספר היהודי אולוס זהו בית ספר יהודי.

לאחר ייסוד הרפובליקה הטורקית ב-1923 גורשה המשפחה העות'מאנית, והארמונות והאחוזות לאורך החוף התרוקנו. חלקם הוסבו למשרדי ממשלה חדשים, חלקם שימשו כבית ספר ומבני ציבור אחרים, ואחרים נהרסו.

כיום מקובל על תושבי האזור כי התושב המשמעותי ביותר של בשיקטש הייתה זוביידה האנים, אמו של מוסטפא כמאל אטאטורק, שגר ברובע העתיק בלב בשיקטש.

בשנים 2016 ו-2017 אירעו שני פיגועי טרור במחוז. אחד היה מחוץ לאצטדיון והשני במועדון לילה.

## ספורט
האזור נותן את שמו למועדון הספורט הוותיק ביותר בטורקיה, בשיקטש, שנוסד בשנת 1903. קבוצת הכדורגל של המועדון היא אחד משלושת המועדונים המובילים בטורקיה, לאחר שזכה ב-16 תוארי אליפות ועם השתתפויות רבות במפעלים האירופים. הקבוצה שיחקה את משחקי הבית שלה באצטדיון אינני שנהרס ב-2013 והוחלף באותו שטח בוודאפון פארק עם 42,590 מושבים.

ברובע בשיקטש פועל גם מועדון כדורסל בשם זה.

## קישורים חיצוניים

* 

## הערות שוליים

קטגוריה:איסטנבול: רבעים
עמק סנטה קלריטה

**עמק סנטה קלריטה** (באנגלית: **Santa Clarita Valley**) הוא אזור ממוקם במחוז לוס אנג'לס. מרכז האוכלוסייה העיקרי של עמק סנטה קלריטה היא העיר סנטה קלריטה.

## אתרים בולטים
* סיקס פלאגס מג'יק מאונטיין
* סלע ואסקז

## אטימולוגיה
היו אלו מגלי ארצות ספרדים שנתנו לנהר סנטה קלרה את שמו על שם הקדושה האיטלקייה קלרה מאסיזי. העמק נודע מאוחר יותר בשם "סנטה קלרה הקטנה", על מנת שיודגש כי מדובר במיקום שונה מהעיר סנטה קלרה . עם הזמן, "סנטה קלרה הקטנה" הפכה ל"סנטה קלריטה".

## שריפות יער
סנטה קלריטה מכילה גבעות יבשות רבות אשר מכוסות בצ'פארל, ועל כן מתרחשים בה מעת לעת שריפות בר. למרות ששריפות בר הכי שכיחות במהלך עונת קיץ ובמהלך עונת הסתיו, הן יכולות להתרחש בפועל לכל אורך השנה כל עוד שיש תנאי בצורת (כגון בדצמבר 2017). הסיכון להיווצרות של שריפות הוא הכי גבוה כאשר רוחות סנטה אנה נושבות לעבר אזור סנטה קלריטה מכיוון מדבר מוהאבי.

שריפות בולטות בעמק סנטה קלריטה לאורך השנים כוללות את השריפה של שנת 2007 , השריפה של שנת 2016 , השריפה של שנת 2017 , השריפה של שנת 2019 , והשריפה של 2019 .

## אקולוגיה
מינים בעלי חיים בולטים באזור עמק סנטה קלריטה כוללים בין היתר את השונר המצוי (בובקט), זאב הערבות, ואת העקב אדום הזנב.

## גלריית תמונות

Valencia-Six Flags Magic Mountain.jpg|סיקס פלאגס מג'יק מאונטיין
Vasquez_Rocks_County_Park.jpg|סלע ואסקז
Sand_Fire_in_Santa_Clarita_(28213236340).jpg|תצלום של השריפה שפרצה באזור בשנת 2016 למרגלות הרי סן גבריאל. שריפות בעלות עוצמות שונות מתרחשות מעת לעת ברחבי העמק.


## קישורים חיצוניים

* 

קטגוריה:לוס אנג'לס: גאוגרפיה
סנטה קלריטה
אגאטו

**אגאטו** (באנגלית: **Agattu**) הוא אי באלסקה, אי בקבוצת איי ניר  בקצה המערבי של האיים האלאוטיים. שטח האי 221.59 קילומטרים רבועים. אגאטו הוא אחד מהאיים הבלתי מיושבים הגדולים באיים האלאוטים. זהו האי השני בגודלו באיי ניר, אחרי האי אטו. הוא אי וולקני והררי במידה ניכרת. האי חסר העצים והשטחים הפתוחים שלו מכוסים בצמחייה דמוית טונדרה . גובה ההרים מגיע לשיא של 632 מטרים מעל פני הים. אורך האי 19.7 קילומטרים והרוחב כ-30 קילומטרים.

## סביבה
האי אגאטו הוכר כאזור קינון ציפורים חשוב (IBA) על ידי הארגון BirdLife International . באי ישנן שבע מושבות עופות ים גדולות, ואוכלוסיית העופות באי מוערכת בכ־66,000 פרטים. כ-1% מהאוכלוסייה העולמית של הקורמורנים אדומי-פנים ותוכי ים פסיפיים מקננים על האי, כמו גם עופות מסוגים אחרים כגון: חופיות, שחיינית צרת-מקור, פרוש רוסי אפור-כתר ורוד, גיבתון השלג ואחרים. אווזים אלאוטיים מסוג אווז מקרקר הושבו לאי לאחר שחוסלו השועלים מהאי בשנות ה-70 של המאה העשרים.  חיסול השועלים באי אפשר גם להחזיר עופות מסוגים אחרים. 


קובץ:Agattu_Island_by_Karen_Laing_USFWS.jpg|אגאטו ב-2018.
קובץ:Tufted Puffin Alaska.jpg|תוכי ים פסיפי.
קובץ:Red-faced Cormorant on St. Paul Island by Lisa Hupp USFWS.jpg|קורמורן אדום פנים.
קובץ:AleutianCanadaGoose2.jpg|אווז אלאוטי מסוג אווז מקרקר.
קובץ:Agattu Island Steller Sea Lion bull.jpg|אריה ים באי אגאטו.


## גאולוגיה
האי אגאטו הוא ייחודי מבין האיים האלאוטיים הוולקניים בהיותו מורכב כמעט כולו מסלעי משקע המורכבים בעיקר מסיליקה אמורפית ודטריטוס עדין שמקורו באזור געשי. 

## אוכלוסייה
חפירות ארכאולוגיות גילו עדויות ושרידים של אלאוטים שחיו באי אגאטו כבר בשנת 760 לפני הספירה. בהתבסס על מספר האתרים הארכאולוגיים המיושבים בו-זמנית באי, העריכו מומחים כי ייתכן שהאוכלוסייה העתיקה הגיעה למספרים של 500–1000 פרטים.. האי התגלה על ידי משלחת בראשות אלכסיי צ'יריקוב בשנת 1741, אך הם לא ירדו לחוף. לאחר שהגיעו הסוחרים הרוסים לאיים האלאוטים בשנת 1751 ונפגשו עם האוכלוסייה המקומית האלוטית, פחתה האוכלוסייה באגאטו. הסוחרים הרוסים שהו מספר שנים באיי ניר למטרת ציד לוטרות ים. האינטראקציות עם האלאוטים היו לפעמים אלימות. נווט רוסי נהרג על ידי המקומיים באגאטו בשנת 1761. בשנות ה-60 של המאה ה-20, כל תושבי איי ניר עברו לכפר אחד באי אטו. במהלך מלחמת העולם השנייה, תושבי הכפר אטו נלקחו לשבי ביפן, ובסיום המלחמה יושבו הניצולים מחדש באי אטקה .

## לקריאה נוספת


* Archaeological Investigations on Agattu, Aleutian Islands, By A.C. Spaulding, 1962, Cushing-Malloy, Inc.



## קישורים חיצוניים

* האי אגאטו: טבלה 1149, במפקד האוכלוסין 1, אזור מפקד האוכלוסין האלאוטיים, אלסקה לשכת המפקד של ארצות הברית
* מפה ימית של האי אגאטו NOAA 16434 אי אגטו, מהדורה 6, מאי 2004
* תמונות מהאי אגאטו, יולי 2008

## הערות שוליים

קטגוריה:אלסקה: איים
אלאוטיים
אלאוטיים
אלאוטיים
קטגוריה:הצפון פסיפי הממוזג
וילהלם הראשון, דוכס בראונשווייג-לינבורג

**וילהלם, דוכס בראונשווייג-לינבורג** (בערך 1270 - 30 בספטמבר 1292), היה דוכס בראונשווייג-לינבורג, אשר שלט לזמן קצר בחלק מהדוכסות.

## ביוגרפיה
וילהלם היה בנו השלישי של אלברכט הראשון, דוכס בראונשווייג-לינבורג. עם מותו של אלברכט ב-1279, שלושת האחים הגדולים ירשו אותו, אך הועמדו תחת אפוטרופסותו של קונרד, הנסיך-בישוף של ורדן. לאחר שהגיעו לבגרות, הם חילקו את השטח ביניהם בשנת 1291: וילהלם קיבל את החלק הצפוני של מדינת אביהם, כולל בראונשווייג, שונינגן, הרצבורג, סיסן וקונגסלוטטר. האחים לא הסכימו לגבי השליטה בעיר בראונשווייג.

שנה לאחר מכן, וילהלם מת, ואחיו חילקו את הטריטוריה שלו בין שניהם.

## משפחתו
וילהלם התחתן עם אליזבת מהסן, בתו של היינריך הראשון, רוזן הסן, אך לא היו להם ילדים.

קטגוריה:דוכסי בראונשווייג-לינבורג
קטגוריה:נפטרים ב-1292
סלבוטיץ'

**סלבוטיץ**' (באוקראינית: **Славу́тич**) היא עיר בצפון אוקראינה סמוך לגבול אוקראינה–בלארוס. העיר חדשה יחסית, היא נבנתה כדי לשכן את אנשי תחנת הכוח הגרעינית בצ'רנוביל ובני משפחותיהם שפונו מפריפיאט לאחר האסון שהתרחש בכור הגרעיני ב-1986.

העיר ממוקמת מבחינה גאוגרפית בתחומי מחוז צ'רניהיב, אבל כפופה מנהלית למחוז קייב והיא חלק ממחוז המשנה וישהורוד . בשנת 2021 היו בעיר 24,685 תושבים.

שם העיר הוא שמו הסלאבי הקדום, מתקופת ממלכת רוס הקייבית, של נהר הדנייפר.

## קישורים חיצוניים

* 

קטגוריה:מחוז קייב: ערים
קטגוריה:יישובים שהוקמו ב-1986
קטגוריה:1986 באוקראינה
קטגוריה:אסון צ'רנוביל
קרחון דייטר

[ממוזער|280x280 פיקסלים|מפת מרכז ודרום [רכס סנטינל (אנטארקטיקה)|רכס סנטינל]]
**קרחון דייטר** (באנגלית: **Dater Glacier**) הוא קרחון עמק תלול, ברכס ורגאבה ברכס סנטינל, בהרי אלזוורת', בארץ אלזוורת' שבאנטארקטיקה.

## גאוגרפיה

אורכו של הקרחון 44 קילומטרים, ורוחבו בין 2 ל-6 קילומטרים.

גובהו של קרחון דייטר 1,116 מטרים מעל פני הים

קרחון דייטר זורם לכיוון צפון-מזרח, במסלול סינוסאידלי מהמדרוניות המזרחיים של מסיב וינסון, בין רמת סליבן ורכס ורגאבה לבין זרם הקרח ראטרפורד, הגובל בחלקו המזרחי של רכס סנטינל.

בקצהו של קרחון דייטר, קרחון דייטר מתמזג עם קרחון אלן, ושני הקרחונים הממוזגים זורמים יחדיו אל מחוץ לרכס סנטינל, בסמוך מצפון לגבעות פלאוורז.

### יובלי קרחון דייטר
* קרחון הנסן
* קרחון בריסאד
* קרחון אוריזארי
* קרחון הינקלי
* קרחון סטרינאבה

## היסטוריה
### גילוי ומיפוי הקרחון

הקרחון התגלה מהאוויר על ידי טייסת VX-6 של צי ארצות הברית, בטיסת צילום שנערכה בין ה-14 וה-15 בדצמבר 1959 (אמצע הקיץ האנטארקטי).

הקרחון מופה בהתבסס על תצלומי אוויר אלה על ידי הסקר הגאולוגי של ארצות הברית.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של הנרי מ. דייטר (Henry M. Dater), היסטוריון בצוות קצין הפרויקטים האנטארקטי של ארצות הברית (U.S. Antarctic Projects Officer ) ושל כוח התמיכה הימי האמריקני באנטארקטיקה (U.S. Naval Support Force Antarctica).

## לקריאה נוספת

• Damien Gildea, **[https://books.google.co.il/books?id=c7HtBgAAQBAJ&pg=PT60&lpg=PT60&dq=%22Dater+Glacier%22&source=bl&ots=CaE9z42z2b&sig=ACfU3U2S842nHNGNtR0Rh99mPqaZFBEqbQ&hl=en&sa=X&ved=2ahUKEwid_ua5oKT6AhXKNuwKHdOYDAQ4HhDoAXoECBoQAw#v=onepage&q=%22Dater%20Glacier%22&f=false Ellsworth Moutains - Mountaineering in Antarctica: Travel Guide]**

## קישורים חיצוניים
* קרחון דייטר באתר הסקר הגאולוגי של ארצות הברית
* תצלום לוויין של אזור הקרחון, תוך סימון אתרים נוספים באזור באתר copernix
* מפת אזור קרחון דייטר
* תצלום קרחון דייטר באתר summitpost
* תרשים הנוף הנשקף מקרחון דייטר באתר peakvisor

## הערות שוליים

דייטר
דייטר
זיו בר-שירה

**זיו בר-שירה** (נולד ב-1957) הוא ספורטאי ספורט נכים פאראלימפי וחוקר כלכלה חקלאית.

ב התחרה בשלוש תחרויות אתלטיקה: במרוץ 800 מטר דורג במקום ה-11 עם 1:49.17 דקות, במרוץ 10,000 מטר לא העפיל לשלב הגמר עם 23:16.78 דקות ובריצת מרתון דורג במקום ה-14 עם 1:35:50 שעות.

ב התחרה בשלוש תחרויות אתלטיקה: במרוץ 5,000 מטר סיים בחצי הגמר עם 10:48.52 דקות ובריצת מרתון סיים במקום ה-20 עם 1:37:40 שעות. את מרוץ 10,000 מטר לא סיים.

בשנת 2001 זכה במדליית זהב במרתון ניו יורק בקטגוריית אופני-יד. בר-שירה סיים את המירוץ בזמן 1:27.49 שעות ונפגש עם ראש עיריית ניו-יורק, רודי ג'וליאני, שהעניק לו את מפתח העיר. 

ב התחרה בר-שירה באופני יד. במרוץ רכיבה נגד השעון דורג במקום ה-11 עם 20:28.97 דקות ובמרוץ רכיבה חופשי דורג במקום ה-9 עם תוצאה של 0:01:27. תחרויות אלה היו הפעם הראשונה שענף אופני יד נכלל במשחקים הפאראלימפיים וטרם נקבעו בו חלוקה לדרגות נכות שונות, באופן שבו התחרה בר-שירה מול ספורטאים ברמת נכות קלה מזו שלו.

בר-שירה בעל דוקטורט והוא מרצה בפקולטה לחקלאות מזון וסביבה של האוניברסיטה העברית בירושלים. במסגרת עמותות "אתגרים" ו"ארז" לספורט שיקומי הוא פעיל בענף גלישת סקי.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:רוכבי אופניים פאראלימפיים ישראלים
קטגוריה:רוכבי אופניים נכים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:אתלטים במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:אתלטים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים אתונה (2004)
קטגוריה:רוכבי אופניים במשחקים הפאראלימפיים אתונה (2004)
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:ישראלים שנולדו ב-1957
קבוצת טראמפ למדיה וטכנולוגיה

**Trump Media & Technology Group** (**TMTG**) (בתרגום חופשי לעברית: **קבוצת טראמפ למדיה וטכנולוגיה**; ידועה גם בשם **T Media Tech LLC**) היא חברת מדיה וטכנולוגיה אמריקאית שנוסדה בפברואר 2021 על-ידי נשיא ארצות הברית המכהן בשנית, דונלד טראמפ והיא מנוהלת על-ידי דווין נונס, שהתפטר מעבודתו בבית הנבחרים של ארצות הברית ב-1 בינואר 2022 כדי להתמנות למנכ"ל החברה. החברה השיקה רשת חברתית בשם Truth Social ב-21 בפברואר 2022.

## רקע
החברה התכוונה להשתמש בחברת רכישה למטרות מיוחדות (SPAC) כדי להקל על הפיכתה לחברה ציבורית. ב-20 באוקטובר 2021, קבוצת טראמפ למדיה וטכנולוגיה וחברת.Digital World Acquisition Corp (DWAC) הנסחרת בבורסה האמריקאית, הודיעו כי החליטו על הסכם מיזוג סופי שישלב בין שתי החברות, ויאפשר לקבוצת טראמפ למדיה וטכנולוגיה להפוך לחברה ציבורית. חברת DWAC נפתחה בעזרת חברת ARC Capital, חברה שבסיסה בשנגחאי המתמחה ברישום חברות סיניות בשוקי המניות האמריקאיים, והייתה יעד לחקירות של הוועדה לניירות ערך ולבורסות על מצג שווא של "חברות מעטפת". מספר משקיעים הופתעו לגלות שכספי ההשקעה שלהם משמשים למימון חברת טראמפ.

המוצרים העתידיים של החברה שהוכרזו כוללים את הרשת החברתית, Truth Social, ושירות הזרמת מדיה שתיקרא "TMTG+" שתתחרה בנטפליקס, אמזון פריים וידאו, אפל טיוי פלוס, ודיסני+. בנוסף, החברה החלה לפתח רשת חברתית מקוונת חלופית על-מנת לאתגר את חברות המדיה החברתית הוותיקות, כגון פייסבוק, אינסטגרם, וואטסאפ, טיקטוק, יוטיוב, וטוויטר (בטרם רכישת תאגיד X על-ידי אילון מאסק) ועשויה לעניין בעיקר שמרנים.

בדצמבר 2021, החברה אמרה כי גייסה מיליארד דולר דרך "השקעה פרטית במימון הון ציבורי" (PIPE) והמשקיעים אינם ידועים. העיתון הבריטי פייננשל טיימס דיווח כי שווי החברה הצפוי מהמימון וההשתלבות עם חברת הרכישה למטרות מיוחדות תהיה 1.25 מיליארד דולר.

ב-14 בדצמבר 2021, החברה הודיעה שהיא הגיעה להסכם עם ראמבל, וכי ראמבל תפעיל חלק מהרשת החברתית TRUTH וגם את TMTG+.

ב-21 בפברואר 2022, החברה השיקה את Truth Social באפל סטור.

על רקע הבחירות לנשיאות ארצות הברית ב-2024 והערכות על שובו של טראמפ לבית הלבן מניות החברה זינקו ושווי החברה עומד על מעל 10 מיליארד דולר.

## סוגיות משפטיות
הניו יורק טיימס דיווח מספר ימים לאחר פרסום הסכם המיזוג כי מייסד חברת DWAC, בנקאי ממיאמי פטריק אורלנדו, דן בהסכם מיזוג חברת SPAC עם טראמפ לפחות מאז מרץ 2021. הקמת ה-DWAC הוכרזה במאי והיא הפכה לציבורית בספטמבר. עוד דיווח כי עד קיץ 2021 אנשים המזוהים עם קבוצת טראמפ למדיה וטכנולוגיה אמרו למשקיעים בבורסה לניירות ערך בניו יורק שהחברה מתקרבת לעסקה למיזוג עם חברת SPAC כלשהי, אך אם העסקה התייחסה לחברת DWAC, ייתכן שהדבר עובר על חוקי ניירות הערך וכללי הבורסה, שכן לחברת ה-SPAC אסור להיפתח במיוחד כדי להתמזג עם חברה אחרת. טראמפ ואורלנדו דנו בתחילה על עסקה דרך חברת SPAC אחרת בבעלותו של אורלנדו שכבר נסחרה בבורסה, אך היא נחשבה קטנה מדי עבור עסקת טראמפ. החברה הצהירה בשלושה תשקיפים כי לא ניהלה "דיונים מהותיים, במישרין או בעקיפין, עם יעד מיזוג עסקים כלשהו".

## קישורים חיצוניים

* 
* 
* 
* 
* 

## הערות שוליים

קטגוריה:חברות הנסחרות בנאסד"ק
קטגוריה:הקריירה העסקית של דונלד טראמפ
ויקיפדיה בלאדינו

**ויקיפדיה בלאדינו** היא גרסת ויקיפדיה בלאדינו, ניב יהודי־ספרדי הנפוץ בקרב צאצאי מגורשי ספרד. היא נפתחה ב-21 בדצמבר 2006.

נכון ל-ב  ישנם בו  ערכים ו- משתמשים פעילים.

אף על פי שלדינו נכתבה בעבר בכתב עברי, מרבית דוברי השפה כיום כותבים אותה בכתב לטיני. בוויקיפדיה בלדינו יש תוכן בשתי הצורות, אך מרביתו בכתב לטיני.

ערכים רבים במהדורת ויקיפדיה זו מתמקדים בעם ישראל, במועדיו, ובמדינת ישראל.

## קישורים חיצוניים

* 

## הערות שוליים

לאדינו
קטגוריה:אתרי אינטרנט שהושקו ב-2006
קטגוריה:לאדינו
בן אהלרס

**בן אהלרס** (באנגלית: **Ben Ahlers**; נולד ב-17 באוגוסט 1996) הוא שחקן תיאטרון, טלוויזיה וקולנוע אמריקאי.

## ביוגרפיה
אהלרס נולד ב־17 באוגוסט 1996 בפורט דודג', איווה. יש לו תואר ראשון במשחק מאוניברסיטת מישיגן.

## קריירה
### תיאטרון
במהלך לימודיו באוניברסיטה, שיחק אהלרס במחזה "אדם ללא חשיבות" בתפקיד פיטר. בשנת 2018 שיחק במחזות "The Closet" ו"חברות בחתונה" מאת הסופרת והמחזאית קארסון מקאלרס. המחזות הוצגו בפסטיבל ויליאמסטאון בויליאמסטאון מסצ'וסטס. בשנת 2019 שיחק במחזה "ילדים טובים" שהוצג בתיאטרון פסדינה.

### טלוויזיה וקולנוע
אהלרס החל את הקריירה שלו בסרט הקצר "Anna Garcia Does a One Woman Play" בכיכובו. תפקידו בסרט השיג לו הופעה בטלוויזיה והוא לוהק לתפקיד משנה בסדרה קצרת הימים של NBC משנת 2019, "הכפר", המתארת את החיים בבניין דירות בברוקלין. בסדרה כיכבו מורן אטיאס ווורן כריסטי. באותה שנה הופיע בסדרת הטלוויזיה בכיכובו של אלן קאמינג, "אינסטיקט", בסדרת הטלוויזיה "האוניברסיטה", ובסרט הקצר "Walk Off".

בשנת 2020 שיחק בתפקיד ראשי בסדרת הטלוויזיה "כשהאורות ממשיכים הלאה" לצד קווין לטיפה, קריסטין פרוסט וסם סטרייק. באותה שנה התארח בפרק בסדרת הטלוויזיה "הרפתקאותיה המצמררות של סברינה".

בשנת 2022 החל לשחק בתפקיד משנה בסדרת הטלוויזיה "העידן המוזהב".

## קישורים חיצוניים

## הערות שוליים

קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1996
הוצאת סרג'ו בונלי

**הוצאת סרג'ו בונלי** (באיטלקית: **Sergio Bonelli Editore**) היא הוצאה לאור של חוברות קומיקס שהוקמה באיטליה בשנת 1940 על ידי ג'אנלואיג'י בונלי. היא נקראת על שם סרג'ו בונלי, בנו של מייסד החברה.

## היסטוריה
החברה מפרסמת את יצירותיה בפורמט Bonelliano שהוא ספרון שחור-לבן בעל 98 דפים. החברה הוקמה בשנת 1940 במילנו בשם Casa Audace Editrice. סרג'ו בונלי, בנו של מייסד החברה, החל לנהל את החברה בשנת 1957, וב-1990 היא שינתה את שמה לשם הנוכחי.

החל משנת 1948, החברה פרסמה סדרות קומיקס בכיכובו של טקס וילר, איש המערב הפרוע. הסדרה מתפרסמת עד היום (2022). כל שנה מתפרסמות בין 11 ל-17 מהדורות. במרוצת השנים הוצאו גם סרטים ומשחקי מחשב עם הדמות.

בשנת 1961 החל פרסום של סדרת "זאגור". הדמות הראשית מתגוררת ביער בפנסילבניה. בשנת 1996 הצטרף לחברה פאולו ביזי, שהמשיך ביצירת איורים לסדרה. הסדרה זכתה לפופולריות רבה גם מחוץ לאיטליה.

בשנות ה-70 של המאה ה-20 סדרות "זאגור" ו-Tex Willer שווקו בישראל.

על בסיס דמויות הקומיקס החברה יצרה מספר סרטי הנפשה.

## קישורים חיצוניים

* 

* אלי אשד, טקס גיבור המערב הפרוע, באתר המולטי יקום של אלי אשד

קטגוריה:חברות קומיקס
קטגוריה:חברות איטלקיות
עזרא עבאדי-שעיו

**הרב עזרא עבאדי שעיו** (ה'תר"ל, 1870 - ד' בשבט ה'תרצ"ט, 24 בינואר 1939) היה רב, פוסק הלכה ואב בית הדין הגדול בארם צובא.

## ביוגרפיה
נולד בחלב בשנת ה'תר"ל - 1870, לחכם יוסף שעיו ולאמו מזל.

למד אצל רבי יעקב אלפייה ואצל רבי אברהם ענתיבי, ובהמשך אצל הרב ישעיה דיין והרב ניסים לופס.

בשנת ה'תרנ"ה נישא לפרידה, בתו של מורו ורבו רבי ישעיה דיין, ומכך נבע כינוי 'שעיו', דהיינו 'חתנו של ישעיה'.

בחלוף השנים גאונותו התפרסמה ברחבי ארם צובא לצד בקיאותו בנגלה ובנסתר, ובשנת ה'תרנ"ח התמנה לאב בית הדין הגדול בחלב, לצד רבי משה עזרא מזרחי ורבי עזרא חמוי חבאז, שהיו מבוגרים ממנו.

זכה להעמיד תלמידים רבים שלמדו ממנו את שיטת "העיון החלבי" - שיטת לימוד תלמוד בעיון עמוק בפשט הסוגיה, ודיוק בטקסט התלמודי עם התמקדות ברש"י ובתוספות ופחות בפלפול.

הרב עזרא עבאדי-שעיו נקרא בארם-צובה "רב רבנן". זהו כינוי לרב של חכמים, היות שכמעט כל חכמי ארם-צובה באותו הדור למדו תורה מפיו.

בשנת ה'תרס"ט - 1908 נפטרה אשתו, והוא נישא בשנית ללאה חוסני.

בשנת ה'תרצ"ה - 1935 עלה לארץ ישראל עם כמה עשרות משפחות נוספות מחלב, וקבע את מקומו בשכונת הבוכרים בירושלים.

נפטר בד' בשבט ה'תרצ"ט - 24 בינואר 1939, ונטמן בהר הזיתים.

שנה לאחר מכן, בכ"ו באדר א' ת"ש - שנת 1940 נפטר בנו משה שעיו, ונטמן אף הוא בהר הזיתים בסמוך לאביו. 

בנו האחר הוא רבי יוסף שעיו ממקובלי ישיבת פורת יוסף, ונכדו הוא רבי עזרא שעיו - מראשי ישיבת פורת יוסף.

בשנת תשכ"ב 1972 יצאו לאור כתביו על ידי בנו הרב יוסף, בספר "שערי עזרא", ויצא לאור שוב בשנת תשס"ב על ידי נינו רחמים שעיו.

### מתלמידיו
* רבי סלים זעפראני - ראש ישיבת דגל תורה וממצילי כתר ארם צובא
* רבי משה טוויל - רב הקהילה היהודית בחלב
* רבי שאול מטלוב עבאדי - ראש רבני הקהילה החלבית בברוקלין

## קישורים חיצוניים

* 

## הערות שוליים

קטגוריה:רבני ארם צובא
קטגוריה:אנשי העלייה החמישית
קטגוריה:יהודים הקבורים בהר הזיתים: חלקת הספרדים
קטגוריה:ארץ-ישראלים שנולדו ב-1870
קטגוריה:ארץ-ישראלים שנפטרו ב-1939
ישעיה דיין

**הרב ישעיה דיין** (8 באוגוסט 1833 – 11 בספטמבר 1903) היה דיין, רב, פוסק ומגדולי חכמי ארם צובא.

## ביוגרפיה
נולד בארם צובא בכ"ג באב ה'תקצ"ג - 8 באוגוסט 1833 לרב מרדכי הדיין.

בשנת ה'תר"ז 1847 נפטר אביו, והוא עבר לגור אצל אחיו הבכור הרב ידידיה הדיין. למד תורה מפי חכם מרדכי עבאדי.

אחר שנפטר אחיו הגדול, התמנה לדיין במקומו, והשיב בכתב למאות שאלות בהלכה, ובגיל שלושים כבר הוציא את ספרו הראשון 'אמרי נועם' ובו תשובות לשאלות שנשאל בהלכה.

הרב דיין שימש כמוהל ברחבי ארם צובא, ונהג לרשום את כל הנימולים בפנקס שהתפרסם לימים כ'ספר המילות של ארם צובא' וסייע רבות בהבנת הייחוסים וענפי המשפחות בקהילה היהודית בעיר. הקים בית דפוס בעיר ליבורנו באיטליה, בו הדפיס חלק מספריו.

נפטר בי"ט באלול ה'תרס"ג - 11 בספטמבר 1903 ממגפת הכולרה, ונטמן ב'מערת הצדיקים' שליד בית הכנסת הגדול בחלב.

### משפחתו
אחיו רבי משה דיין שימש כמוהל גם הוא, ורשם יחד איתו את פנקס הבריתות.

בנו הרב יצחק המשיך אחריו בתפקידו כמוהל, ובתיעוד הנימולים בפנקס הבריתות.

חתנו הוא הרב עזרא עבאדי-שעיו - ראש אב בית דין ארם צובא, אשר כונה 'שעיו' על שמו.

### ספריו
* **אמרי נעם** - שו"ת בהלכה וחידושים בגמרא
* **זה כתב ידי** - שו"ת וחידושים על השולחן ערוך
* **חזון ישעיה** - חידושים ופירושים על ספר התנ"ך

### מתלמידיו
*הרב סלים זעפראני
*הרב משה טוויל
*הרב עזרא עבאדי-שעיו

## קישורים חיצוניים
* 

## הערות שוליים

קטגוריה:רבני ארם צובא
קטגוריה:דיינים
קטגוריה:ילידי 1833
קטגוריה:נפטרים ב-1903
ראש ממשלת תאילנד

**ראש ממשלת תאילנד** (בתאילנדית: **นายกรัฐมนตรี9**) הוא ראש הממשלה של תאילנד. ראש הממשלה הוא גם יושב ראש הקבינט של תאילנד. התפקיד קיים מאז המהפכה הסיאמית של 1932, אז הפכה המדינה למונרכיה חוקתית.

לפני ההפיכה, ראש הממשלה מונה בהצבעה בבית הנבחרים התאילנדי ברוב רגיל, ולאחר מכן מונה והושבע על ידי מלך תאילנד. בחירת הבית מתבססת לרוב על כך שראש הממשלה הוא מנהיג המפלגה הפוליטית הגדולה בבית התחתון או מנהיג קואליציית המפלגה הגדולה ביותר. בהתאם לחוקה, ניתן למנות את ראש הממשלה רק פעמיים ולכן מוגבל לשתי כהונות רצופות לכל היותר. את תפקיד ראש הממשלה ממלא כיום אנוטין צ'רנווירקון, שמונה בספטמבר 2025 לאחר הדחתה של פאטנונגטאן צ'ינוואט על ידי בית המשפט החוקתי של תאילנד.

## היסטוריה
לפני 1932 תאילנד נשלטה על ידי המלכים, שכיהן הן כראש המדינה והן כראש הממשלה. עם זאת, במהלך השלטון האמצעי והאחרון של שושלת צ'אקרי, מספר אנשים נתפסו כבעלי תפקיד שווה ערך לראש ממשלה. בתקופת שלטונו של ראמה החמישי, מלך תאילנד, הנסיך דמרונג ראג'אנובהאב לקח על עצמו את התפקיד הזה.

ראש הממשלה הראשון של סיאם היה פאראיה מאנופרקון ניטיטדה. תואר המשרד שונה מ"ראש ממשלת סיאם" ל"ראש ממשלת תאילנד" ב-1945 ולאחר מכן לצמיתות עם שינוי שמה של סיאם לתאילנד ב-1949. במשך רוב שנות קיומו המשרד נשלט על ידי מנהיגי הצבא. שישה עשר מתוך עשרים ותשעה ראשי ממשלה, כולל הגנרל המכהן פריות צ'אן-אוצ'ה. הדומיננטיות הצבאית במשרה החלה עם ראש הממשלה השני של המדינה, Phot Phahonyothin, שהדיח את קודמו האזרחי בהפיכה ב-1933. ראש הממשלה שכיהן הכי הרבה זמן היה פלק פיבונסונגרם, כ-14 שנים ב-2 קדנציות. הכהונה הקצרה ביותר הייתה של טוואי בוניקאט, שכיהן 18 ימים בלבד. תשעה ראשי ממשלה הודחו בהפיכות, שלושה בצו בית משפט, ואחד עשר התפטרו מתפקידם. ראש הממשלה הצעיר ביותר הייתה ראש הממשלה, פאטנונגטאן צ'ינוואט, בת 37.

## מינוי
ראש ממשלת תאילנד חייב להיות חבר בבית הנבחרים. לפני ההפיכה, כדי להתמנות, היה על המועמד לתפקיד לקבל תמיכה של חמישית מחברי בית הנבחרים. לאחר מכן, לאחר הצבעה של רוב פשוט בבית, תתקבל החלטה ותוגש למלך, אשר לאחר מכן יקבע מינוי רשמי על ידי מתן הסכמתו המלכותית להחלטה. הליך זה חייב להתקיים תוך שלושים יום לאחר תחילת המושב הראשון של בית הנבחרים לאחר הבחירות. אם לא ניתן למצוא מועמד בפרק זמן זה, מחובתו של נשיא האספה הלאומית של תאילנד להגיש את השם הנחשב לראוי ביותר עבור המלך.

המועמד וראש הממשלה בסופו של דבר הם תמיד מנהיג המפלגה הפוליטית הגדולה ביותר בבית התחתון או מנהיג קואליציית הרוב שהוקמה לאחר בחירות.

## מגורים
[ממוזער|300x300 פיקסלים|בית הממשלה של תאילנד, [בנגקוק]]
ראש הממשלה נעזר בעבודתו בלשכת ראש הממשלה, מחלקה ברמת קבינט בראשות בדרך כלל שני שרי מדינה. משרדים אלו ממוקמים בבית הממשלה של תאילנד, באזור דוסיט, של בנגקוק.

מעונו הרשמי של ראש הממשלה הוא אחוזת פיטסנולוק, במרכז בנגקוק. האחוזה נבנתה בתקופת שלטונו של המלך ראמה השישי, מלך תאילנד. הוא הפך לבית מגורים רשמי בשנת 1979. לפי המסורת המקומית, ישנן באחוזה הרבה רוחות רפאים, לכן רוב ראשי הממשלה גרים במעונותיהם הפרטיים ומשתמשים בבית רק לעסקים רשמיים.

## רשימת ראשי הממשלה

## קישורים חיצוניים

* 

## הערות שוליים

*
פיודור אלכסייב

**פיודור אלכסייב** (ברוסית:**Фёдор Алексеев**; 23 בנובמבר 1753–1824) היה צייר רוסי.

## ביוגרפיה
הוא היה בנו של עובד באקדמיה האימפריאלית לאמנויות, שם התקבל בשנת 1764 בעקבות בקשה של אביו. בשנת 1767, הוא למד פיסול ולאחר מכן ציור נופי אצל אנטוניו פרסינוטי. מ-1773 עד 1777, הוא חי בוונציה במלגה, שם למד אמנות תיאטרון. עם זאת, הנושא לא משך אותו, והוא בילה רוב זמנו בציור נופים והעתקת המאסטרים הישנים.

לאחר שננזף על ידי רשויות האקדמיה האימפריאלית, כשחזר לרוסיה הוצב בעבודה כתפאורן בתיאטרונים הקיסריים עד 1786 ולא הורשה להמשיך בלימודיו האקדמיים. למרות זאת הוא המשיך לצייר את מה שמצא חן בעיניו ולאט לאט זכה להכרה. בשנת 1794, הציור "נוף סוללת הארמון מהמבצר" זיכה אותו בתואר אקדמאי.

בשנת 1800, הצאר פאבל הראשון הטיל עליו ליצור ציור של רחובות והארכיטקטורה של מוסקבה. משנת 1803, הוא לימד באקדמיה, אך גם נסע רבות, וביקר בחרסון, מיקולאיב, ובמקומות אחרים בדרום שבהם ביקרה יקתרינה הגדולה, שם הפיק סקיצות נופיות בצבעי מים של אזורים מסביב. בשנת 1810, הוא הפיק סדרה של יצירות המתארות את סנקט פטרסבורג.

בשנותיו המאוחרות, תהילתו ירדה בהתמדה והוא מת בעוני, והותיר מאחוריו משפחה גדולה. האקדמיה שילמה את הוצאות הלוויה שלו.

## גלריה

File:Alekseev Nikolskie vorota Kitai Goroda.jpg

File:Alekseev Illuminciy na Sobornoy pl v chest koronacii Alexandra I.jpg

File:Fedor Alekseyev - Красная площадь в Москве - Google Art Project.jpg

File:Krasnaya Ploshad1802.jpg


## קישורים חיצוניים

## הערות שוליים

קטגוריה:ציירים רוסים
קטגוריה:ילידי 1753
קטגוריה:נפטרים ב-1824
אליקים גצל לויטן

רבי **אליקים גצל לוויטאן** (תרכ"ב - ח' בשבט תרע"ב) היה המגיד מבריסק ומחבר הספר 'מחזה עיניים'.

## ביוגרפיה
נולד בזסלאוויה לרבי יעקב דוד, בנעוריו נודע בכשרון הנאום שלו ואביו חשש שיבחר לעסוק בדרשנות ועל ידי כך יתבטל מלימוד התורה וביקש ממנו להתחייב לו בתקיעת כף שלא יעסוק בדרשנות, אליקים גצל נשלח ללמוד בישיבת ראדין והתקרב ל'חפץ חיים', שעודדו לעסוק בדרשנות, בעצתו נשלח הנער לרבי מנחם נחום קפלן שהושיב בית דין מיוחד שהתיר לו את התחייבותו לאביו, מיד לאחר מכן התקבל הנער למשרת דרשן בבתי הכנסיות בהורודנה.

בערך בשנת תר"נ נשא לאשה את שיינא, בתו של רבי יוסף הכהן ואחותו של הרב אהרן בן יוסף הכהן, חתנו של ה'חפץ חיים'. לאחר נישואיו קיבל משרת מגידות בזמברוב, ובהמשך כיהן כמגיד גם בדווינסק, ביאליסטוק ובריסק, בנוסף למשרתו הקבועה בערים אלו היה נוסע מפעם לפעם למסעות חיזוק בעיירות, במסעות אלה היה נושא דרשות בענייני יראת שמים.

בהיותו מגיד בדווינסק הקים מסגרת לבני נוער בשם חברת תפארת בחורים, אחד מהתלמידים שם היה רבי אברהם אלישיב שבהמשך עלה לארץ והקים שם מחדש את בית מדרש תפארת בחורים הקיים עד היום.

בשנת תרע"א במהלך אחת מדרשותיו פקע אחד מעורקיו ממאמץ ולאחר כמעט שנה של ייסורים מת בח' בשבט תרע"ב.

## ספריו
*
*
*

## משפחתו
* בנו רבי **משה** נרצח בידי הקומוניסטים.
* בתו **שרה רבינוביץ** אשת רבי אלחנן, היא ובעלה גורשו בשנת תרצ"ה לארץ ישראל.
* בתו **נחמה טפליסקי** אשת רבי חיים מאיר.
* בתו **רבקה אטלס**.

## קישורים חיצוניים
* 
* 
* 
* 

## הערות שוליים

קטגוריה:ברסט: רבנים
קטגוריה:בוגרי ישיבת ראדין
קטגוריה:ביאליסטוק: רבנים
קטגוריה:נפטרים ב-1912
אוון ויליאמס (מהנדס)

סר **אוון ויליאמס** (באנגלית: **Sir Evan Owen Williams**; 20 במרץ 1890, טוטנהאם - 23 במרץ 1969, הרטפורדשייר) היה מהנדס מבנים ואדריכל בריטי שהיה בין היתר מהנדס ראשי של פרויקט הקמת אצטדיון ומבלי הישן.
## חייו
אוון ויליאמס נולד בטוטנהאם למשפחת איכרים שהגיע ללונדון מספר שנים לפני לידתו. לאחר סיום בית הספר הוא למד הנדסה באוניברסיטת לונדון. בשנת 1912 הוא התחיל לעבוד בחברת בנייה ובשנת 1919 פתח חברה עצמאית.

אוון ויליאמס מונה למהנדס ראשי של פרויקט הקמת מבנים עבור תערוכת האימפריה הבריטית. פרויקט זה כלל בין יתר המבנים גם אצטדיון ומבלי הישן. במהלך פרויקט זה הוא הכיר את מקסוול איירטון ובהמשך הם עבדו יחד במספר פרויקטים.

בשנות ה-30 של המאה ה-20 בין הפרויקטים בהם חברה של ויליאמס הייתה מעורבת נמנה בית הכנסת בגבעת דוליס, מלון דורצ'סטר בניין דיילי אקספרס במנצ'סטר, הארנה של ומבלי ופרויקטים רבים נוספים. לאחר מלחמת העולם השנייה ויליאמס היה מעורב בעריכת תוכנית אב לתחבורה והיה מתכנן של כביש M1.

אף על פי שוויליאמס לא קיבל השכלה כאדריכל, בפרויקטים רבים הוא ניצל את הניסיון הרב שרכש גם בתחום זה.

## קישורים חיצוניים

* ביוגרפיה
* תיאור פעילותו של אוון ויליאמס

קטגוריה:בוגרי אוניברסיטת לונדון
קטגוריה:מהנדסים בריטים
קטגוריה:בריטים שנולדו ב-1880
קטגוריה:בריטים שנפטרו ב-1969
איוואן ניקיטין

**איוואן ניקיטין** (ברוסית: **Иван Никитин**; 1680 – 1741) היה צייר רוסי של דיוקנאות וציורי קרב.

## ביוגרפיה
איוון ניקיטין נולד במוסקבה למשפחה של כומר אורתודוקסי. את השיעורים האמנותיים הראשונים שלו קיבל מאמן הולנדי בחנות התחריט של נשקיית הקרמלין. בשנת 1711 הועברה הנשקייה יחד עם איוואן ניקיטין לסנקט פטרסבורג. בשנים 1716–1720 הוא ואחיו רומן ניקיטין נשלחו לאיטליה על ידי פיוטר הגדול. האחים למדו את אמנות הציור בפירנצה ובוונציה. לאחר שחזר לרוסיה הפך ניקיטין לצייר החצר האהוב על פיוטר הגדול. הוא עבד במוסקבה ובסנקט פטרבורג.

לאחר מותו של פויטר ב-1725 ניקיטין המשיך לעבוד בחצר המלכות עד 1732, אז הוא ואחיו רומן נעצרו בגין הפצת חוברות נגד השלטון. איוואן עונה, נכלא במשך חמש שנים במבצר ואז הוכה והוגלה לטובולסק.

בשנת 1740 חתמה אנה קיסרית רוסיה על חנינה לאחים. החנינה נכנסה לתוקף בשנת 1741. על פי בקשתה של הקיסרית החדשה יליזבטה קיסרית רוסיה, ניקיטין נסע בחזרה מטבולסק לסנקט פטרסבורג ומת בדרך בסוף 1741 או בתחילת 1742.

לפורטרטים המוקדמים של ניקיטין הייתה השפעה חזקה על סגנון הדיוקנאות המסורתי של המאה ה-17: ללא פרספקטיבה, צבעים נוקשים, רקע כהה. הדיוקנאות המאוחרים יותר היו בסגנון בארוק קלאסיים.

מלבד דיוקנאות, איוואן ניקיטין נחשב גם לצייר הקרבות הרוסי הבולט הראשון בשל ציוריו את קרב פולטבה וקרב קוליקובו.

## גלריה

File:Ivan Nikitin - Portrait of Grand Duchess Yelizaveta Petrovna as a Child - WGA16575.jpg

File:Nikitin Ekaterina.jpg

File:Nikitin Peter 1.jpg

File:Maria kantemir (?) by i.nikitin.jpeg

## קישורים חיצוניים

## הערות שוליים

קטגוריה:ציירים רוסים
קטגוריה:ילידי 1690
קטגוריה:נפטרים ב-1741